નવી દિલ્હીઃ ઈન્ટરનેશનલ મોનિટરી ફંડ IMFએ જણાવ્યું છે કે ભારત દુનિયામાં સૌથી તેજ ગતિથી આગળ વધી રહેલી અર્થવ્યવસ્થા સ્વરૂપે સાબિત થવાની રાહ પર છે કારણ કે દેશમાં આવેલા સુધારાઓનો ફાયદો દેખાવા લાગ્યો છે. IMFએ જણાવ્યું કે ભારતીય મિશન ચીફ રાનિલ સાલગાદોએ 2.6 ટ્રિલીયન ડોલરની ભારતીય અર્થવ્યવસ્થાને એવો હાથી ગણાવ્યો કે જેણે દોડવાનું શરુ કરી દીધું છે. IMF દ્વારા તાજેતરમાં જાહેર કરવામાં આવેલા રિપોર્ટ અનુસાર ભારત માર્ચ 2019 સુધીમાં 7.3 ટકા અને ત્યારબાદ 7.5 ટકા જેટલો વિકાસ કરશે. ગ્લોબલ ગ્રોથમાં ભારતની ભાગીદારી 15 ટકા હશે.